ועדת הכלכלה, כנסת 20, פרוטוקול מספר 445, 2017-02-15 09:30

איתן כבל: בוקר טוב לכם.

איתן כבל: היום יום רביעי, אתמול היה פעמיים "כי טוב", בואו נעשה גם את היום פעמיים "כי טוב".

איתן כבל: גברתי מנהלת הוועדה, רשמת, אימפריית התקשורת, בוקר טוב לכם.

איתן כבל: גברתי היועצת המשפטית, בוקר טוב.

איתן כבל: הנושא שעל סדר יומנו הוא הצעת חוק הגנת הצרכן (תיקון - ביטול עסקה באמצעי ההתקשרות), התשע"ו-2016, של חברי הכנסת יואל חסון, דוד ביטן ואיתן כבל.

איתן כבל: לפני שאעביר את רשות הדיבור לחבר הכנסת יואל חסון שיציג את הצעת החוק אני רוצה, ברשותכם, לברך את תלמידי כיתה י"א מתיכון רבין בכפר סבא.

איתן כבל: היום הם האורחים שלי.

איתן כבל: ברוכים וברוכות הבאות בצל קורתנו.

איתן כבל: אני מקווה שזה יהיה לכם יום מאלף במקום שאמור להיות מעוז הדמוקרטיה והדגל המרכזי של הדמוקרטיה הישראלית.

איתן כבל: תכירו, תפנימו, אני מקווה שתצאו מהדיון הזה, ובכלל מהיום הזה, עם תובנות שיחזקו אתכם ויעשו אתכם אזרחים טובים יותר, שותפים יותר, פעילים יותר.

איתן כבל: ולכם, תודה על שמצאתם לנכון להוביל את המהלך הזה.

איתן כבל: אני מציע שתקשיבו, ואם למישהו מכם תהיה שאלה או ירצה לומר משהו – בשמחה.

איתן כבל: כמו שסיכמנו, בסוף הדיון אשב אתכם 15–20 דקות ותמשיכו לעמל יומכם.

איתן כבל: חבר הכנסת יואל חסון, אנא הצג את החוק.

יואל חסון: שלום אדוני, חבר הכנסת כבל, יושב-ראש הוועדה.

יואל חסון: אני שמח על הדיון הזה ואני מודה על הכינוס שלו.

יואל חסון: אני מברך גם את התלמידים שנמצאים כאן.

יואל חסון: הוועדה הזאת וחוק הגנת הצרכן מסדירים ביחד הרבה סוגיות צרכניות באופן טוב, מקצועי.

יואל חסון: באמת יש סוג של מהפכה בתחום הזה בשנים האחרונות, אבל נראה שעדיין בכל הקשור להתנתקות מעסקאות נשארנו מאחור.

יואל חסון: היום בעידן המודרני, הטכנולוגי – אייפדים, סמרטפונים וכל העניינים האלה - לא ייתכן שהתנתקות היא עדיין אירוע קשה, אירוע מתיש, אירוע נגרר שמעמיד את הצרכן בעמדה של חולשה.

יואל חסון: רואים את זה גם בתחקירים, בסיפורים, ראינו אינספור דוגמאות לדבר הזה.

יואל חסון: מאז שההצעה עברה בקריאה טרומית במליאה, אדוני היושב-ראש, עבדנו צמוד מאוד עם גורמי הממשלה הרלוונטיים – הרשות להגנת הצרכן, משרד התקשורת, משרד המשפטים - והבאנו נוסח שאנחנו מאמינים שהוא נוסח מוסכם שאפשר להתקדם אתו לקריאה ראשונה.

יואל חסון: כמה דברים שחשוב להגיד אותם, גם לכם וגם שיהיה לפרוטוקול.

יואל חסון: קודם כול, יש כאן היגיון של סימטריה; אנחנו רוצים שההליך של ההתנתקות יהיה כמו ההתקשרות.

יואל חסון: זה לא צריך להיות הליך יותר קשה, ההליך צריך להיות דומה וזהה, צריכה להיות סימטריה בעניין הזה.

יואל חסון: הדבר הנוסף הוא אמצעים – אמצעים להתנתקות שעד כה לא היו מחויבים בחוק, ונתנו לזה מענה.

יואל חסון: נושא של גילוי שקיפות - שיהיה ברור איך מתנתקים; שיהיה טלפון ברור, מסלול ברור, אנשים יבינו את זה באופן ברור ולא יצטרכו לחפש את האי-מייל או להגיע או להתקשות בדבר הזה.

יואל חסון: זה יכול להיות בחשבוניות הקבועות, בדואר הקבוע שיוצא, באתרים.

יואל חסון: דיברנו גם על הסנקציות.

יואל חסון: כדי שהתיקון הזה לא יהיה אות מתה צריך שתהיה סנקציה משמעותית שתהווה הרתעה לחברות השונות.

יואל חסון: מדברים, בין השאר, על עיצומים או דברים מהסוג זה.

יואל חסון: אני לא נכנס לפרטים, ניכנס לזה בדיון.

יואל חסון: מצד שני, אנחנו גם לא רוצים ליצור הכבדה גדולה מדי על בעלי עסקים, לא רוצים שיתחילו לרכוש ציוד מיוחד, אלא שיהיה משהו שיכול להתאים לכל חברה באופן שקיים לה.

יואל חסון: יש גם את הנושא שבטח נדבר עליו, שהוא העיקרון של שימור לקוח.

יואל חסון: כשלקוח רוצה להתנתק אז אומרים: תן לנו קצת זמן לשכנע אותו, לתת מבצע.

יואל חסון: מאה אחוז, יש את העיקרון של השלושה ימים שאפשר לנצל אותו כדי לאפשר את שימור הלקוח.

יואל חסון: אני לא יודע איך יתקיים הדיון פרוצדורלית, אבל מצדי אפשר לדון בנוסח שחנה הציגה.

<לאה ורון: שגם פורסם באתר הוועדה לכל הגורמים.

יואל חסון: אז אפשר להתחיל לדון עליו ולהתקדם.

יואל חסון: תודה רבה.

איתן כבל: תודה לך.

איתן כבל: כדי לסבר את האוזן גם לאורחים ולתלמידי בית-הספר, אגיד לכם במה מדובר.

איתן כבל: גם אתם חווים את זה באופן אישי, וחלקכם יחוו זאת בהמשך.

איתן כבל: כשאתם מבקשים לבצע התקשרות מסוג כלשהו, תמיד מקבלים אתכם באהבה, עוטפים אתכם באהבה, מתנהגים אליכם ומתייחסים אליכם כאילו אתם המלכים.

איתן כבל: אבל ברגע שמי מכם – או ההורים שלכם, במקרה הזה – רוצים לעבור מחברה מסוימת, כמו חברת סלולר או כל גוף שיש אתו מערכת יחסים של התקשרות ארוכת טווח ומבקשים לנתק את היחסים, מתחיל מסלול הייסורים.

איתן כבל: כדי להכניס אתכם למאגר הלקוחות אתם מקבלים יחס של VIP פלוס, אבל מהרגע שנכנסתם לתוך הרשימה ואתם כבר חלק מאותה חברה ואתם מבקשים לא משנה מה, מתחיל מסע קשה, מסע של ייסורים.

איתן כבל: תמיד קשה עד בלתי אפשרי להשיג אותם, וכשהם חוזרים אליך הם מנסים לפתות אותך ומערימים עליך קשיים.

איתן כבל: בדיוק כמו שאומר חבר הכנסת יואל חסון, בעולם החדש, העולם הטכנולוגי, צריך להתאים את החוק למציאות הקיימת היום, וזה התיקון של החוק היום.

איתן כבל: זה חוק צרכני חשוב.

איתן כבל: אני רוצה לברך אותך, יואל חסון, לא רק כי גם אני חתום על החוק.

יואל חסון: וגם דוד ביטן.

איתן כבל: כן, הזכרתי את זה.

איתן כבל: הזכרתי שחבר הכנסת דוד ביטן ואני חתומים על החוק, ונעשה את הכול כדי שהחוק הזה יעבור במהרה וייכנס לספר החוקים של מדינת ישראל.

<אביטל סומפולינסקי: אני רוצה להעיר הערה כללית קצרה.

<אביטל סומפולינסקי: חבר הכנסת יואל חסון דיבר על עיקרון הסימטריה; העיקרון הזה היה מאוד בולט בהצעת החוק בנוסח המקורי שלה, ונדמה לי שהנוסח שהציעה הממשלה עכשיו מדבר על משהו קצת יותר רחב, שלא שואל את השאלה איך התקשרת בפועל ולכן באיזה אמצעי אתה יכול לבטל אלא מדבר קטגורית מה הן הדרכים שבהן ניתן לבטל את העסקה, בלי קשר לשאלה איך התקשרת.

איתן כבל: זה יותר טוב.

יואל חסון: זה יותר טוב, בסדר גמור.

איתן כבל: אוקיי, אקרא את נוסח הצעת החוק.

איתן כבל: "הצעת נוסח מטעם הממשלה לדיון בוועדה ב-15.2.2017.

איתן כבל: הצעת חוק הגנת הצרכן (תיקון – ביטול עסקה באמצעי ההתקשרות).

איתן כבל: תיקון סעיף 13ג.

איתן כבל: 1.

איתן כבל: בחוק הגנת הצרכן, התשמ"א-1981 (להלן – החוק העיקרי), בסעיף 13ג, סעיף קטן (ה) – יימחק.

איתן כבל: " הסבר בבקשה, חנה.

<חנה וינשטוק טירי: מה שאנחנו מתכוונים לעשות זה לשכלל את כל ההוראות לדרכי הביטול וגילוי דרכי הביטול.

<חנה וינשטוק טירי: חלק מההוראות האלה חופפות לסעיף 13ג ו-13ד, שנחקקו בשנת 2008, ולכן חלק מהסעיפים צריך לבטל כי אנחנו מסדירים אותם מחדש בסעיף עצמאי שאמור לחול על כל המטריה של ביטול עסקה.

<חנה וינשטוק טירי: זאת אומרת, ברגע שיש זכות לבטל עסקה, בין אם זה מכוח הדין ובין אם זה מכוח חוזה, אתה צריך לאפשר ביטול בכל אחד מהאמצעים, צריך לגלות את דרכי הביטול, כדי שהליך הביטול יהיה קל, שלא יחייבו אותך לעשות את הביטול רק באמצעות נציג שירות, כי זה מה שקורה היום בפועל.

<חנה וינשטוק טירי: כמובן, התוספת של חבר הכנסת היא שאם העסקה נעשתה באינטרנט או אם ניתן היה לעשות את העסקה באינטרנט – יכול להיות שהעסקה הספציפית עם הצרכן הספציפי נעשתה בטלפון, אבל הוא גם מאפשר לעשות עסקאות דרך האתר - אז צריך לאפשר ביטול העסקה גם באמצעות אתר האינטרנט.

<חנה וינשטוק טירי: לכן ההוראות הראשונות של הצעת החוק אמורות להתאים את ההוראות הקיימות עם ההוראה החדשה שנוספה.

<חנה וינשטוק טירי: אתמול, כשהכנו את הנוסח המשולב, חשבנו שיש מקום לעשות תיקונים גם בסעיף קטן (ב).

<חנה וינשטוק טירי: חשבנו שנקדים תיקון נוסף, עוד לפני מחיקת סעיף קטן (ה) – שזה נותר בעינו – שגם בסעיף קטן (ב) לסעיף 13ג רבתי נעשה כמה תיקונים.

<חנה וינשטוק טירי: נוריד מהסעיף הזה את ההתייחסות שנוגעת לדרכי הביטול.

<חנה וינשטוק טירי: כל מה שנוגע לדרכי הביטול, לרבות שם, מספר טלפון וכו', כי כל הנושא הזה יוסדר בסעיף עצמאי, אחרת זה יוצר בלבול.

<חנה וינשטוק טירי: אז מה שנשאר בסעיף 13ג, ואנחנו לא נוגעים בו, זה שצריך לגלות את זכות הצרכן לבטל עסקה מתמשכת – אם הדין מקנה זכות כזאת או אם הוא מאפשר מכוח חוזה לבטל את העסקה, לרבות הזכות הזאת לעניין עסקה לתקופה בלתי קצובה – את משך העסקה, מועד הסיום ופירוט התשלומים שהצרכן צריך לשלם אם הוא מתנתק – זה נקרא "קנסות יציאה".

<חנה וינשטוק טירי: את כל זה הוא צריך לגלות, וזה נותר בסעיף 13ג.

<חנה וינשטוק טירי: כל מה שנוגע לדרכי הביטול וגילוי – שם, כתובת, טלפון, כתובת מייל וכו' - נעביר לסעיף החדש.

<אביטל סומפולינסקי: סעיפים 13ג ו-13ד עוסקים במה שנקרא "עסקה מתמשכת".

<אביטל סומפולינסקי: סעיף הליבה של הצעת החוק עכשיו מדבר על ביטול עסקה באופן כללי ולא רק עסקה מתמשכת, ולכן התעורר הצורך להתאים לסעיפים שונים.

<אביטל סומפולינסקי: השאלה שהתעוררה אצלי היא שסעיף 13ג קובע שבעסקה מתמשכת צריך להודיע בעל-פה גם את דרכי הביטול, את הפרטים המזהים ואת הכתובת.

<אביטל סומפולינסקי: הדרך שבה שילבתם בין שני הסעיפים אומרת שעכשיו הוא לא צריך לגלות בעל-פה אלא עכשיו, כמו בכל עסקה, הוא יצטרך לגלות את דרכי הביטול הרגילים.

<אביטל סומפולינסקי: זאת נקודה שצריך להבהיר, כי במובן הזה מקלים עם העוסקים שאומרים להם שבעסקה מתמשכת אין את החובה לגלות את הפרטים האלה גם בעל-פה, אלא יש רק את החובה לגלות בהתאם להוראות הכלליות.

<חנה וינשטוק טירי: אנחנו מבינים את זה, אנחנו מודעים לזה ואנחנו חושבים שזה לא יוצר בעיה.

<חנה וינשטוק טירי: אנחנו חושבים שיש הבדל מהותי בין גילוי פרטים שהם אם יש לצרכן זכות לבטל עסקה או לא או האם יחולו קנסות יציאה אם מחליטים לבטל את העסקה באמצע או משך התקופה, שזה בוודאי חשוב שיהיה גילוי מראש בעל-פה לפני.

<חנה וינשטוק טירי: לגבי דרכי הביטול – כתובת מייל וכו' - אין לזה כל כך חשיבות אם יגיד לו בעל-פה.

<חנה וינשטוק טירי: הצרכן לא יזכור את הכתובת, לא יזכור את מספר הטלפון, ולכן מה שחשוב הוא שהוא ייתן לו מסמך וזה יהיה כתוב שם.

איתן כבל: כן כן, כשאתם הולכים צעד יותר מאתנו, אנחנו תמיד מודים לכם.

<חנה וינשטוק טירי: זה לא קורה תמיד.

איתן כבל: זה לא קורה תמיד, אבל כשזה כבר קורה – לא נחסום אתכם.

איתן כבל: יש למישהו הערות לגבי סעיף 13ג(1)?

איתן כבל: אני מעלה את סעיף 13ג(1) להצבעה, כולל התיקון.

איתן כבל: מי בעד?

איתן כבל: מי נגד?

<לאה ורון: חבר הכנסת יואל חסון מצביע במקום חבר הכנסת יוסי יונה.

<לאה ורון: בעד – פה אחד

<לאה ורון: סעיף 13ג(1) נתקבל.

איתן כבל: הסעיף אושר פה אחד.

איתן כבל: אני חוזר ואומר: אם מי מכם ירצה לשאול – תרגישו בנוח.

איתן כבל: בבקשה.

<אייל טבת: בוקר טוב, אני מייצג את חברת החשמל.

<אייל טבת: רציתי לבקש התייחסות שמחריגה את חברת החשמל.

איתן כבל: לא חשבנו אחרת.

איתן כבל: הנציגים של חברת החשמל מגיעים לכל הדיונים שלנו עם בקשה אחת; זה מתחיל עם: בוקר טוב, שמי כך וכך, אני מחברת החשמל ואני מבקש להחריג את חברת החשמל, לקבוע הוראות מיוחדות.

<אייל טבת: אסביר למה.

יואל חסון: אבל אותי מעניין מי מנסה להתנתק מחברת החשמל.

יואל חסון: ממה אתה מוטרד?

יואל חסון: אתם מונופול.

איתן כבל: הבעיה היא הפוכה, אומרת אביטל – שחברת החשמל מנתקת.

עבד אל חכים חאג' יחיא: לכן שאלתי למה.

איתן כבל: הם צופים פני עתיד קרוב.

איתן כבל: מכיוון שמתחילות לקום חברות – אמנם קטנות - מתחרות בחברת החשמל, חברת החשמל כבר עושה עבודה לא לטווח הקצר.

איתן כבל: הנחת העבודה שלהם היא שהחוק לא יהיה לשנה-שנתיים.

איתן כבל: כבר היום בחלק מהמקומות, בעיקר בדרום עם כל הפרויקטים הסולאריים.

<אייל טבת: אתה צודק, אבל לא זה הטעם.

איתן כבל: גם זה היה ברור לי, שיגיד שזה לא הטעם.

איתן כבל: בדרך כלל הטעמים שלכם הם הרואיים.

<אייל טבת: גם לא, זה עניינים פרקטיים-מעשיים.

<אייל טבת: זה נכון שיש חברות ייצור שמייצרות חשמל, אבל התחרות היא לא ברמת הבית.

<אייל טבת: ברמת החשבון תמיד תהיה חברות, לא יהיו מספר חברות שיגיעו לדירות בתוך הערים, כך שזה לא העניין.

<אייל טבת: העניין הוא שחברת החשמל, חלות עליה אמות המידה שהרגולטור ניסח, והן מסדירות את כל העניין של ההתחברות ואת ההתנתקות מחברת החשמל.

<אייל טבת: יש לנו שתי עסקאות גדולות שאנחנו מבצעים: אחת זו החשמל שאנחנו מספקים באופן שוטף, ואין פה עניין של עסקה מתמשכת כי זה גם יכול להיות מהיום שהבן אדם רכש את הדירה ועד יום מותו, שיחיה באותו מקום, והכול בסדר.

<אייל טבת: ברגע שמודיעים לנו שמבקשים לסיים את ההתקשרות, אמות המידה מסדירות את זה - תוך 15 יום אנחנו חייבים לבצע את הניתוק ואין עם זה בעיה, ואפשר להודיע לנו בכל דרך.

<אייל טבת: אפשר בטלפון, אפשר לשלוח לנו פקס או בכל צורה.

איתן כבל: קודם כול, לקריאה הראשונה הצעתך נדחית, אנחנו לא ניענה.

איתן כבל: אלא שאם תצליח להביא לנו את אמות המידה - שיכול להיות שהן משפרות, יש מקומות שזה קורה שאמות המידה שהגופים פועלים בהן לפי הרגולציה שלהם היא עוד יותר מתקדמת מהחקיקה המוצעת – אז אולי.

איתן כבל: אבל כל עוד זה לא עומד לנגד עינינו - - - אני לא רוצה לפתוח את הדיון הזה, זה לא יהיה כאן.

איתן כבל: עם זה תבוא בראש ובראשונה למציע, לאחר מכן תבוא בדברים עם הגופים הרלוונטיים בממשלה.

איתן כבל: אבל באופן עקרוני אנחנו לא נענים, אלא אם כן מדובר בהתאמה חקיקתית או דברים מהסוג הזה, אבל לא מעבר.

איתן כבל: תזכור שהרבה יותר קשה לשנות חוק כנסת מאשר רגולציה פנימית, שהיא תמיד נתונה לשינויים שנובעים מנסיבות כאלה ואחרות.

<אייל טבת: זה נכון - - -

איתן כבל: אני יודע.

איתן כבל: אם לא, לא הייתי אומר את זה.

<אייל טבת: רק התיאוריה מצביעה על זה שיותר קל להפעיל לחצים על חברי כנסת מאשר על גופים עצמאיים שהם רגולטורים.

איתן כבל: לא נעשה תחרות ולא נראה מי לחיץ יותר, בחברת החשמל או בגופים אחרים.

<לאה ורון: זה גם לא כל כך רלוונטי.

<לאה ורון: חוק של כנסת צריך לעבור שלוש קריאות; אמות המידה של חברת החשמל עוברות ברשות לשירותים ציבוריים - חשמל בישיבת הנהלה שלהם.

איתן כבל: ואגיד יותר: כשאתה בבור של למעלה מ-40 מיליארד, אני חושב שאתה לחיץ יותר.

<אייל טבת: נתראה לקראת הקריאה והשלישית.

<אייל טבת: נשלח את אמות המידה שמראות את הסעיפים האלה.

איתן כבל: "תיקון סעיף 13ד.

איתן כבל: 2.

איתן כבל: בסעיף 13ד לחוק העיקרי – (1) סעיפים קטנים (א) ן-(ב) – יימחקו; (2) (א) בסעיף קטן (ג) במקום 'לפי הוראות סעיפים קטנים (א) ו-(ב)' יבוא 'לפי הוראות סעיף 14ט'.

איתן כבל: (ב) בסעיף קטן (ד) במקום 'לפי הוראות סעיפים קטנים (א) ו-(ב)' יבוא 'לפי הוראות סעיף 14ט'.

איתן כבל: " אלייך, חנה.

<חנה וינשטוק טירי: זה מבטא את ההתאמה בין ההוראות של סעיף 13ג ו-13ד שנחקקו בשנת 2008.

<חנה וינשטוק טירי: כדי לשכלל את הנושא של דרכי הביטול אנחנו מעבירים את זה לסעיף נפרד, ולכן סעיפים קטנים (א) ו-(ב) לסעיף 13ד קובעים שהצרכן רשאי לבטל בכל אחת מהדרכים.

<חנה וינשטוק טירי: דרך אגב, נוסח החוק הקיים היום הוא לא נוסח מחייב, ולכן חשבנו שנכון לנסח את הסעיף הזה מחדש.

<חנה וינשטוק טירי: גם אין לגביו סעיף אכיפה; זאת אומרת, לנוכח התופעה שבה לא מאפשרים לצרכנים אמצעים נוספים אלא רק להתקשר לנציג שירות, ואז צריך להמתין ואז ידבר עם הלקוח וינסה לשכנע, לנו לא היה מה לעשות כי הסעיף מנוסח בנוסח של "הצרכן רשאי".

<חנה וינשטוק טירי: אנחנו חייבים לנסח את הסעיף במובן של נורמה מחייבת: העוסק חייב לאפשר ולהנגיש.

<חנה וינשטוק טירי: אז גם באנו למשרד המשפטים ואמרנו שאנחנו רוצים סעיף אכיפה בנושא, והם הסכימו.

<חנה וינשטוק טירי: לכן סעיפים קטנים (א) ו-(ב) יורדים, כי הם עוברים לסעיף עצמאי.

<חנה וינשטוק טירי: התיקונים שכתבנו לפי הוראות סעיף 14ט, זה התאמה למה שאנחנו עושים בחוק החדש עכשיו.

איתן כבל: הערות?

איתן כבל: אין.

איתן כבל: אז אני מעלה להצבעה את סעיף 2 – תיקון סעיף 13ד.

איתן כבל: מי בעד?

איתן כבל: מי נגד?

איתן כבל: בעד – פה אחד

איתן כבל: הסעיף נתקבל.

איתן כבל: תודה, הסעיף אושר.

איתן כבל: תיקון סעיף 14ג.

<אביטל סומפולינסקי: נראה לי שלפני כן צריך להיות תיקון 13ה.

<חנה וינשטוק טירי: אתמול, כשעברנו שוב על הוראות החוק, ראינו שגם בסעיף שנוגע לשירותי רפואה צריך למחוק פסקה בסעיף קטן (ד).

<חנה וינשטוק טירי: אפשר לראות את זה בנוסח המשולב שהעברתי לוועדה.

<חנה וינשטוק טירי: סעיף 13ה רבתי הוא סעיף שדן בעסקה לרכישת שירותי רפואה דחופה.

<חנה וינשטוק טירי: הסעיף הזה קובע איך עושים את העסקה הזאת; צריך לעשות את העסקה הזאת עם חוזה חתום ולמסור לצרכן טופס גילוי, טופס הגילוי צריך לכלול פרטים מהותיים לעסקה.

<חנה וינשטוק טירי: יש שם הוראות לגבי משך תקופת העסקה והוראות לגבי זכות הביטול.

<חנה וינשטוק טירי: כעיקרון, ההוראות של סעיף 13ד, שמדבר על האפשרות לבטל את העסקה ובאילו אמצעים, היו אמורות לחול על ההוראות של סעיף שירותי רפואה דחופה.

<חנה וינשטוק טירי: מכיוון שעכשיו אנחנו משנים את הסעיף ומוחקים את הסעיפים שם, בסעיף 13ד, צריך למחוק גם את ההתייחסות שקיימת בסעיף שירותי הרפואה הדחופה, כי כל הנושא הזה עובר לסעיף עצמאי.

<חנה וינשטוק טירי: מבדיקה שעשינו, סעיף קטן (ד) קובע מה היחס בין סעיף 13ג וסעיף 13ד לסעיף שירותי רפואה דחופה.

<חנה וינשטוק טירי: פסקה (1) היא בסדר, היא אמורה להישאר, אבל פסקה (2) עוסקת בחובות הגילוי של דרכי ביטול העסקה.

<חנה וינשטוק טירי: לכן, מכיוון שמחקנו את זה בסעיף 13ד, אנחנו צריכים למחוק את זה גם פה.

<חנה וינשטוק טירי: תיקון נוסף הוא לסעיף 13ו רבתי פסקה (ב), שאומר: "אין בהוראות סעיף זה כדי לגרוע מהוראות סעיף 13ד", וצריך להוסיף: "ו-14ט".

<חנה וינשטוק טירי: זה התאמות.

<חנה וינשטוק טירי: ההוראות הרלוונטיות שנותרו בסעיף 13ד הן ממתי העוסק חייב להפסיק את החיובים.

<חנה וינשטוק טירי: החוק אומר שאם שלחתי הודעת ביטול, צריך להפסיק את החיובים בתוך שלושה ימי עסקים.

<חנה וינשטוק טירי: אלה ההוראות שנותרו, ודרכי הביטול הן ב-14ט.

<חנה וינשטוק טירי: אלה תיקונים שאמורים להיות תיקונים של התאמות.

איתן כבל: אפרופו חיובים, זאת הצעת חוק אחרת שלי שאני מניח - אני כבר מכין אתכם.

איתן כבל: אם בנק או חברה מסחרית העבירו לי סכום בטעות והיא עלתה על הטעות והיא מבקשת להחזיר אליה את הסכום, היא גובה ריבית, הצמדה, שעת שינה, שעת טלפון, שעת מנוחה, שעת הטרדה – מה שאתם רוצים; כשזה הפוך, והבנק או החברה לקחו בטעות, מחזירים לך את זה, גם אם זה בלירות – מחזירים בלירות.

איתן כבל: זאת אומרת, להם מותר לגבות את הכול עד הסוף.

איתן כבל: אני בסך אומר שנבצע התאמה.

איתן כבל: למה נזכרתי בזה?

איתן כבל: אפרופו מתי שאמרת לגבי מתי מפסיקים לגבות.

איתן כבל: זאת אומרת, אם הסתבר שהגביה נמשכה מעבר, הוא יצטרך להחזיר את זה באותם כללים.

עבד אל חכים חאג' יחיא: מתי החברות מפסיקות לגבות, ואנחנו – מתי נפסיק להיגבות.

עבד אל חכים חאג' יחיא: ..

איתן כבל: נכון.

איתן כבל: יש הערות לתיקונים?

<אביטל סומפולינסקי: לתיקונים בסעיפים 13ה ו-13ו, שמותאמים להוראה הרוחבית החדשה שמוצעת בסעיף 3.

איתן כבל: אני אומר לתלמידים: זה לא תמיד כזה משעמם.

<חן גלדסטון: גם אני אומר להם את זה - - -

איתן כבל: מה התפקיד שלך?

<חן גלדסטון: אני המורה של הכיתה.

יואל חסון: זה לא משעמם כי הנושא משעמם, זה משעמם כי היתה פה עבודה מקדימה שלי, כמציע, יחד עם נציגי הממשלה, כדי להגיע להסכמות ולהגיע כמה שיותר להצעה מוסכמת, שהיושב-ראש גם מכיר.

<לאה ורון: סעיף 3 זה פשוט עניינים טכניים.

<לאה ורון: מסעיף 3 זה יתחיל להיות פחות משעמם.

איתן כבל: זה עניינים טכניים, התאמות של סעיפים, אבל תיכף ניכנס לעניין עצמו.

איתן כבל: מי בעד תיקון סעיף 13ה ו-13ו?

איתן כבל: בעד – פה אחד

איתן כבל: הסעיף נתקבל.

איתן כבל: תודה, הסעיף אושר.

איתן כבל: "3.

איתן כבל: תיקון 14ג.

איתן כבל: בסעיף 14ג לחוק העיקרי - (1) בסעיף קטן (ג) המילה "בכתב" – תימחק; (2) סעיף 14ד – יימחק.

איתן כבל: " האם אלה תיקונים מהותיים?

<חנה וינשטוק טירי: זה תיקון מהותי.

<חנה וינשטוק טירי: אמרנו שנסדיר את כל מה שנוגע לדרכי הביטול.

<חנה וינשטוק טירי: חשבנו תוך כדי לעשות גם תיקון בכל מה שנוגע למכר מרחוק.

<חנה וינשטוק טירי: היום אם אתה עושה עסקת מכר מרחוק, שזו עסקה טלפונית, או שאתה רוכש מוצר באינטרנט, אם אתה רוצה לבטל את העסקה צריך לשלוח הודעת ביטול בכתב.

<חנה וינשטוק טירי: אנחנו חושבים שאין לזה הצדקה היום.

<חנה וינשטוק טירי: עסקאות מכר מרחוק אמורות להיות עסקאות מהירות, אנחנו לא פוגעים בחיי המסחר.

<חנה וינשטוק טירי: יחד עם זאת, הדרישה שהצרכן ישלח דווקא הודעת ביטול בכתב בעסקאות שהן מאוד רווחות היום – יותר ויותר אנשים עושים עסקאות במכר מרחוק – הרבה פעמים היא מסכלת את זכות הביטול של הצרכן, ואנחנו רואים את זה במישור האכיפה.

<חנה וינשטוק טירי: לפעמים אנחנו מקבלים תלונות מקשישים שעשו אתם עסקאות עם המון כסף, והם מבקשים לבטל את העסקה.

<חנה וינשטוק טירי: אז מסתבר שחלפה התקופה של 14 ימים – נכון, עכשיו עשינו את התיקון לארבעה חודשים – אבל הם לתומם מתקשרים בטלפון ומבקשים לבטל את העסקה.

<חנה וינשטוק טירי: מעבירים אותם מאחד לשני, אומרים להם שיחזרו אליהם וזה לא קורה.

<חנה וינשטוק טירי: התקופה של 14 הימים עוברת - - -

איתן כבל: אם כבר חוזר אליך מישהו, זה מישהו שלא מכיר את הנושא ואומר: יתקשר אליך מישהו אחר.

איתן כבל: בקיצור, כל היום חוזרים אליו.

<חנה וינשטוק טירי: כשאנחנו מנסים לברר את התלונה, הם אומרים לנו: כן, אבל הם לא הגישו בקשה בכתב.

<חנה וינשטוק טירי: אנחנו חושבים שהדרישה הזאת במכר מרחוק, יכול להיות שהיא מוצדקת בחלק מהמקרים.

<חנה וינשטוק טירי: דרישת הכתב קיימת בחוק הגנת הצרכן כשרוצים לבטל עסקה לרכישת יחידות נופש, שזו עסקה מאוד יקרה וגם יש חוזה בכתב, אז דרישת הכתב נשארת, בזה אני לא פוגעת.

איתן כבל: דרך אגב, אני לא יודע אם זה קיים, ואם זה לא קיים – צריך לברר אם יש הצעת חוק כזו; ואם לא – נגיש אותה.

איתן כבל: צריך שכל עסקה מרחוק, עסקה טלפונית שמתבצעת, חייבת להיות מוקלטת.

איתן כבל: זה נותן את המענה.

איתן כבל: כי היום, כמו שאמרתן, עולם העסקים – אתם, שאתם בני 17 היום, רובכם מבצעים עסקאות טלפוניות, מתקשרים לכל מיני מקומות בעולם ומבצעים רכישה, אם דרך כרטיס שלכם או דרך ההורים.

איתן כבל: ת.

איתן כבל: כל השיח הזה, כל המילים ששפכנו פה יכולות לבוא על פתרונן ברגע שיש הקלטה, שהופכת להיות ההוכחה.

איתן כבל: היא גם מלמדת הרבה אם היה שיח פיתוי של קשיש או שזה שיח אמיתי של מכירה.

איתן כבל: כמו הדוגמה של הקשיש בן 90 שמכרו לו קורקינט, ומאותו זמן הוא רק נוסע בקורקינט.

איתן כבל: לדעתי, אין הצעת חוק כזאת.

איתן כבל: נכון?

<חנה וינשטוק טירי: הרשות להגנת הצרכן בוחנת את הנושא.

איתן כבל: יואל, עד שהם יסיימו לבחון, נגיש הצעת חוק משותפת.

<חנה וינשטוק טירי: חשוב להדגיש שהנושא הזה הוא נושא מורכב, הוא כולל בתוכו לא רק את חובת ההקלטה אלא גם להנגיש וחובה לשמור.

<חנה וינשטוק טירי: היום יש הצעה פרטית שדנה רק בנושא של הנגשה, היא עוד לא הגיעה אבל - - -

איתן כבל: העולם הוא כל כך משוכלל, שהיום לשמור ולדחוס – פה, בטלפון החכם, כבר שומרים עולם ומלואו.

עבד אל חכים חאג' יחיא: דרך אגב, לא צריך לשמור להרבה זמן – או שהעסקה התבטלה או שהיא יצאה לפועל.

איתן כבל: צודק.

איתן כבל: יש פרק זמן.

עבד אל חכים חאג' יחיא: הקלטה כזו לא צריכה להיות לאורך זמן.

<הילה דוידוביץ- בלומנטל: מחלוקות יכולות להתעורר בכל התקופה של שבע שנים - - -

עבד אל חכים חאג' יחיא: אני לא מדבר על שבע שנים.

עבד אל חכים חאג' יחיא: אנחנו מדברים על עסקה טלפונית - - -

איתן כבל: יש היום ענן.

איתן כבל: כל דבר עולה לענן.

איתן כבל: על מי זה מעמיס?

עבד אל חכים חאג' יחיא: אפשר לרענן את הזיכרון אחרי תקופה קצרה, כי או שהעסקה בוטלה או שהיא יצאה לפועל ואז זה נגמר.

איתן כבל: אלה תירוצים.

איתן כבל: היום, בשונה מהעבר, העולם הטכנולוגי מתפתח.

איתן כבל: כשנכתוב את ההצעה, בעזרת השם, היא כבר תהיה ישנה, מבחינה טכנולוגית.

עבד אל חכים חאג' יחיא: מבחינת המקום שצריך לדחוס בזיכרון - - -

איתן כבל: נכין את זה וניתן את המענה.

יואל חסון: היום יש תופעה שהאנשים עצמם כבר מקליטים את השיחות.

יואל חסון: האדם עצמו יכול להקליט את השיחה ולעשות בזה שימוש אחר כך.

איתן כבל: אם ראש הממשלה מקליט, למה אזרח לא יכול להקליט?

איתן כבל: אתה יודע מה, זה רעיון טוב.

איתן כבל: נקרא את הנוסח של איך ראש הממשלה הקליט את השיחות שלו ונתאים את זה לחקיקה שלנו.

איתן כבל: נכון?

איתן כבל: אני שואל אותך: כמה שנים צריך ראש הממשלה לשמור את השיחה, על-פי חוקי הגנת הצרכן?

<וגיף אליאב: אני מרשות ההסתדרות לצרכנות.

<וגיף אליאב: אנחנו תומכים מאוד בהצעה, אבל אני רוצה לחדד גם בסעיף הספציפי: רוב הצרכנים לא מודעים לכך שהביטול אמור להיות בכתב.

<וגיף אליאב: יכול להיות מצב אבסורדי שמתקשרים בטלפון ומקבלים אישור בטלפון.

איתן כבל: אבל כבר הסכמנו שזה יורד.

<וגיף אליאב: מתקשרים ומקבלים אישור בשיחת טלפון, אבל לא מודעים שמשפטית, מבחינת החוק, הביטול הזה יכול להיחשב כביטול שלא כדין.

<וגיף אליאב: אנחנו תומכים בסעיף הזה.

איתן כבל: תודה.

<אביטל סומפולינסקי: אני רוצה להבהיר שסעיף 14ד, שלגביו לא ניתן הסבר, קובע לגבי עסקאות שיש בהן חובה של ביטול בכתב, הביטול יכול להיעשות בכתב בדואר רשום, בדואר אלקטרוני ובפקסימיליה.

<אביטל סומפולינסקי: כרגע זה מתייתר בגלל ההסדר הכללי.

איתן כבל: אז אני מעמיד את סעיף 3.

איתן כבל: 14ג להצבעה.

איתן כבל: מי בעד?

איתן כבל: מי נגד?

איתן כבל: בעד – פה אחד

איתן כבל: הסעיף נתקבל.

איתן כבל: תודה, הסעיף אושר.

איתן כבל: "הוספת סעיף 14ט 3."

<לאה ורון: זה צריך להיות 5.

איתן כבל: התאמות במספרים תבוצענה אחר כך.

איתן כבל: "אחרי סעיף 14ח לחוק העיקרי יבוא - "דרכי ביטול עסקה וגילוי נאות.

איתן כבל: 14ט(א) ניתנה לצרכן זכות לבטל עסקה מכוח החוק או מכוח חוזה, יאפשר העוסק לצרכן לבטל עסקה באמצעות הודעת ביטול, אותה יוכל להעביר לעוסק בכל אחד מהאמצעים המנויים להלן, לפי בחירתו: (1) בעל-פה - בשיחת טלפון או במקום העסק, למעט אם נקבע בחוק כי הביטול ייעשה בדרך של הודעה בכתב; (2) בדואר רשום; (3) בדואר אלקטרוני; (4) בפקסימיליה, אם יש לעוסק; (5) באינטרנט, אם ניתן לבצע את העסקה באמצעי זה; העוסק ייצור קישור ייעודי ברור ומובלט בדף הראשי, לקבלת הודעות ביטול;" – הכוונה היא באתר של העוסק.

איתן כבל: "(6) בכל אמצעי אחר שיקבע השר בתקנות.

איתן כבל: " אני חושב שצריך להוסיף כאן שני כלים מרכזיים, שחסרים פה ויכולים להיות הכלי הטוב ביותר: WhatsApp או מסרון.

איתן כבל: היום יש גופים עסקיים שיש להם WhatsApp ואפשר להיכנס.

איתן כבל: אני חושב שצריך להכניס את זה פה.

עבד אל חכים חאג' יחיא: כל אמצעי אלקטרוני שיוכל להעביר הודעה.

<אביטל סומפולינסקי: האמצעים האלה הם אמצעים שחובה להעמיד.

<אביטל סומפולינסקי: השאלה היא אם לכל עוסק אנחנו מחייבים - - -

איתן כבל: לא, זה או או.

<אביטל סומפולינסקי: אבל זו בחירתו של הצרכן.

<אביטל סומפולינסקי: זה אומר שהעוסק חייב להעמיד.

יואל חסון: אבל אפשר להתייחס כמו לגבי הפקס - אם יש.

יואל חסון: אם יש התנהלות של עוסק ב- WhatsApp.

<לאה ורון: ב-(4) כתבת על פקסימיליה "אם יש".

איתן כבל: היום רוב הנערים והנערות כבר לא יודעים מה זה פקסימיליה בכלל.

איתן כבל: בכל הכבוד לכל האמצעים שמנינו, מסרון ו- WhatsApp הם הכלים שהם הכי בשימוש היום.

איתן כבל: היום רוב העוסקים מעבירים ללקוחות את ההודעות במסרון.

<לאה ורון: אני חושבת שמסרון מוכר בחקיקה.

<לאה ורון: WhatsApp או ווייבר - - -

איתן כבל: בסדר.

איתן כבל: אני מוכן שייכתב: בכל אמצעי אחר.

<חן גלדסטון: במסרון יש יותר תיעוד מאשר בשיחת טלפון.

עבד אל חכים חאג' יחיא: השאלה היא אם נשאיר את זה לתקנות לפי סעיף (6): "בכל אמצעי אחר שיקבע השר".

איתן כבל: בואו נשאל את התלמידים: צריך להוסיף שאפשר להחזיר ב- WhatsApp?

<קריאות: כן, כן.

איתן כבל: במה אתם הכי עובדים?

<קריאות: ב- WhatsApp.

איתן כבל: שמעת לאן העולם הולך?

<לאה ורון: WhatsApp זה גם מסרון.

<לאה ורון: לא צריך לפרט את כל האפליקציות.

עבד אל חכים חאג' יחיא: טלפון זה שיחת טלפון.

עבד אל חכים חאג' יחיא: לא צריך להגיע לפרשנות אחר כך.

עבד אל חכים חאג' יחיא: אם נגיד שיחת טלפון, זה אומר שנתחיל ללכת לפרשנות.

איתן כבל: אביטל, בבקשה.

<אביטל סומפולינסקי: לדעתי, ברור שכשאומרים "בעל-פה ובשיחת טלפון" זה לא כולל שליחת מסרון.

<אביטל סומפולינסקי: השאלה שלי היא האם הטכנולוגיה היום, גם בעולם המתקדם שבו העוסקים שולחים לנו הודעות דרך ה-SMS, למיטב הבנתי הטכנולוגיה היא לא כזאת שאפשר לשלוח להם בחזרה.

<קריאה: יש לך טעות.

<לאה ורון: ברור, כי הם חוסמים את האפשרות שתוכלי לשלוח.

<לאה ורון: זו לא הטכנולוגיה שמפריעה, העוסק מפריע.

איתן כבל: נכון.

איתן כבל: העולם, גם העולם העסקי, הולך להתכתבות במסרונים.

איתן כבל: למשל, "מי עדן", אתה לא מדבר אתם בכלל.

איתן כבל: מזמינים כמות, הנחה או לא הנחה, הם חוזרים אליך, הכול - - -

עבד אל חכים חאג' יחיא: בסדר, אבל בוא נסתכל על החוק שאנחנו עושים.

איתן כבל: אני אומר שהטכנולוגיה קיימת.

איתן כבל: כמו שאמרה לאה, זה רק עניין של העוסק, אם הוא רוצה את זה.

איתן כבל: אי אפשר לקיים דיון היום בעולם טכנולוגי של התכתבות כש- WhatsApp הוא לא חלק.

עבד אל חכים חאג' יחיא: אפשר לרשום אותו כמו שרשום פה בסעיף (4) – אם יש לעסק.

עבד אל חכים חאג' יחיא: לרשום את זה.

<אביטל סומפולינסקי: אם יש לעסק מה?

עבד אל חכים חאג' יחיא: אם הוא מעמיד.

עבד אל חכים חאג' יחיא: אתה יכול להפנות הודעות לנייד מסוים.

איתן כבל: היום אתה נכנס ל- WhatsApp והוא אומר לך מוצרי קוסמטיקה, לדוגמה, ואתה מנהל אתו את השיח.

<לאה ורון: "שלום.

<לאה ורון: שמחה להשיק מבחר ניחוחות חדשים - - - "

<אביטל סומפולינסקי: האם אנחנו רוצים לחייב עוסק ששולח לך SMS גם לפתוח את זה לזה שתוכל לשלוח חזרה או להגיד שאם הצרכן יכול לשלוח לך SMS אז הוא יוכל גם לשלוח את הודעת הביטול דרך SMS?

<אביטל סומפולינסקי: אלה שתי רמות שונות.

יואל חסון: בואו ניכנס לפרופורציות.

יואל חסון: היום הפעולה של ה-SMS וה- WhatsAppבנייד היא פעולה זהה לפעולה שעושים באי-מייל.

יואל חסון: זה מאוד מהיר ויעיל.

יואל חסון: לגבי ה- WhatsApp – לדעתי, אי אפשר להגדיר את ה- WhatsApp בחוק, כי זו אפליקציה.

<אביטל סומפולינסקי: לצורך העניין, מסרון.

יואל חסון: המסרון – וצריך לראות איך עושים את זה – זה רק אם השירות קיים.

יואל חסון: כמו שאמרנו על הפקס, אותו דבר על המסרון; אם יש התנהלות מסרונית, הדבר היחיד שזה דורש מהעוסק זה פשוט לפתוח את זה לדיאלוג, לאינטראקציה.

איתן כבל: אגיד לכם ממה אני מוטרד.

איתן כבל: כמעט כל הכלים שהצגנו – אינטרנט וכו' - יש קבוצות שלמות באוכלוסייה שהסיכוי שיהיה להן SMS הוא לאין שיעור יותר גדול מאשר שיש להן מייל או בוודאי פקסימיליה.

איתן כבל: לכן אני חושב שמסרון בוודאות חייב להיות בחוק.

איתן כבל: אין מחלוקת על זה.

<צבי לביא: אבל זה יהיה רק בתנאי שבטכנולוגיה הזאת אפשר יהיה להוציא תדפיס של ההודעה כדי להוכיח שהיתה פניה.

איתן כבל: אספר לך סיפור.

איתן כבל: השבוע היה לי הסיפור של ההסתדרות, והיו אנשים בחו"ל שלא יכולים לחתום על ייפוי כוח.

איתן כבל: היה נוסח, צילמנו מסך – כל אחד מהילדים פה יודע לעשות צילום מסך.

איתן כבל: צילום מסך הוא הוכחה משפטית לכל דבר ועניין.

<צבי לביא: WhatsApp אין על מסך.

איתן כבל: יש.

איתן כבל: אם תרצה אתן לך קורס, או שאחד הילדים פה ייתן לך.

איתן כבל: אתה יכול בלי בעיה, בלחיצה.

איתן כבל: נכון, ילדים?

<קריאות: כן.

<חנה וינשטוק טירי: אפשר לבדוק את זה.

<חנה וינשטוק טירי: אנחנו רוצים להבין את המשמעות של זה.

איתן כבל: אבל אני כבר אומר לכם: מסרון חייב להיות.

<וגיף אליאב: אני רוצה לחדד: יש שתי שיטות בלבד – בעל-פה ובכתב.

<וגיף אליאב: כשזה בכתב, זה יכול להיות גם באמצעות מסרון, כי זה עדיין כתב.

<וגיף אליאב: אז אפשר להגיד: בעל-פה, לרבות בשיחה טלפונית ובבית העסק.

<וגיף אליאב: בכתב – דואר אלקטרוני ופקסימיליה זה ביטוי של כתב, וכך גם מסרון.

<וגיף אליאב: ברגע שאני כותב: בכתב, לרבות באמצעים הטכנולוגיים.

איתן כבל: בקריאה השניה והשלישית נחדד את זה.

<וגיף אליאב: מספיק שיש שתי אופציות.

<אביטל סומפולינסקי: אני רוצה להתחבר להערה שדיברה על סוגיית התיעוד קודם.

<אביטל סומפולינסקי: סוגיית התיעוד מתעוררת, בעיני, גם בנושא שיחת הטלפון אבל עוד יותר באינטרנט.

<אביטל סומפולינסקי: זה נכון שאפשר לעשות היום הדפסת מסך, אבל אני לא בטוחה שכל מי שמתקשר דרך האינטרנט יודע לעשות את הפעולה הזאת.

<אביטל סומפולינסקי: כששולחים הודעת דואר יש את תיעוד ההודעה, אבל כששולחים הודעת ביטול לאינטרנט, אם לא חוזרת אליך מין הודעה בסיסית שאומרת שזה נשלח - - -

איתן כבל: זה נכון גם במייל.

איתן כבל: אם הוא לא עונה לך - - -

<אביטל סומפולינסקי: אבל יש לך תיעוד שהדבר נשלח.

<אביטל סומפולינסקי: פה אין לך אפילו תיעוד שזה נשלח.

<אביטל סומפולינסקי: במייל אתה יכול להיכנס לדואר היוצא שלך ויש לך - - -

איתן כבל: גם במסרונים יש.

איתן כבל: איפה אין?

<אביטל סומפולינסקי: באינטרנט.

עבד אל חכים חאג' יחיא: אולי יש אפשרות להדפיס.

איתן כבל: אביטל, מה שאני מציע, בין הקריאה הראשונה לבין השניה והשלישית, כל העניינים הטכנולוגיים נצטרך לחדד.

איתן כבל: בבקשה.

<וואיל ג'יג'יני: אני ממשרד התקשורת.

<וואיל ג'יג'יני: ברישיון של הוט טלקום יש אפשרות לבטל עסקה באמצעות לחיצה על השלט – אתה יכול להזמין או לבטל.

<וואיל ג'יג'יני: כשעברנו על הנוסח יחד – כמובן שהנוסח מוסכם גם עלינו - הרישיון מגדיר את האפשרות לבטל דרך השלט.

<וואיל ג'יג'יני: אז יש עוד אפשרויות שניתן להגדיר גם בסעיף הסל.

<אביטל סומפולינסקי: אבל יש הרבה דברים בחוק הגנת הצרכן שאתם מטילים רגולציה מכוח הרישיונות.

איתן כבל: זו לא רשימה סגורה.

יואל חסון: ההבדל בשלט הוא שהביטול הוא מידי; ביטלתי וראיתי בעיניים שבוטל.

יואל חסון: פה זה לא מידי.

איתן כבל: שם, ברוב המקרים, זה ביטול סרט.

יואל חסון: גם ערוץ.

יואל חסון: אבל זה מידי, זה ישר נחסם.

איתן כבל: נכון.

איתן כבל: אתה גם רואה אם זה נעשה או לא נעשה.

איתן כבל: אם הסרט או הערוץ לא עולים – אתה יודע שבוטל.

<הילה דוידוביץ- בלומנטל: יותר מזה: הרשימה שמופיעה פה היא רשימה פתוחה.

<הילה דוידוביץ- בלומנטל: אם עוסק מוסיף עוד אמצעים מבחירתו, והם מיטיבים עם הצרכן, אין עם זה שום קושי.

<הילה דוידוביץ- בלומנטל: זה חובה, זה הרף.

<אביטל סומפולינסקי: גם על הוט יש חובה, רק לא מכוח חוק הגנת הצרכן אלא מכוח הסמכות של שר התקשורת.

<הילה דוידוביץ- בלומנטל: זה לא סותר.

איתן כבל: אני רוצה להבהיר: אנחנו באים לייצר פה את הפלטפורמה הבסיסית, שלא מתקיימת.

איתן כבל: בגופים השונים שיש בהם רגולציה שקיימת זה מקבל משנה תוקף, כי זה חוק ואז זה יותר חזק מההתנהלות המתקיימת בגופים האחרים, או שזה גורם משלים לתהליך.

איתן כבל: זה לא בא להמעיט, אלא לחזק בכל שלב ושלב.

<אביטל סומפולינסקי: כשכתוב "בדואר אלקטרוני", אני מפנה את תשומת לב חברי הכנסת שפה לא כתוב אם יש לעוסק.

<אביטל סומפולינסקי: זאת אומרת, אנחנו מכריחים את העוסק לפתוח דואר אלקטרוני ולאפשר את הודעות הביטול, גם אם אין לו.

יואל חסון: בואי נגיד שאם הוא לא פתח אי-מייל עד עכשיו אז העסק לא משהו.

<אביטל סומפולינסקי: באופן עקרוני, הצעת החוק הזו חלה גם על עוסקים קטנים, כמו בעל מכולת.

איתן כבל: נכון.

<חנה וינשטוק טירי: זו פעולה מאוד פשוטה וחינמית.

<חנה וינשטוק טירי: כל אחד יכול לפתוח כתובת Gmail.

<אביטל סומפולינסקי: נכון שאין עלות לעצם פתיחת הדואר האלקטרוני, אבל יש עלות להתעסקות עם זה.

איתן כבל: אם מה שאת אומרת נכון, אז בוודאי באינטרנט אין לו אתר שאפשר להתקשר אתו.

איתן כבל: מה העניין?

איתן כבל: אין דרך התקשרות עם אדם כזה.

<אביטל סומפולינסקי: יש דרך להגיע למקום העסק ולחתום אתו על חוזה.

<אביטל סומפולינסקי: אתה יכול להתקשר אליו.

איתן כבל: אביטל, לא התחברת לנרטיב של החוק.

איתן כבל: החוק מבקש לדבר על ביטול שהוא גם תוצאה של התפתחות הטכנולוגיה, לא רק במובן של הגעה למקום העסק.

איתן כבל: אם הייתי באילת, למשל, אקח מטוס כדי לחזור לאילת ולבטל מול בית העסק?

<אביטל סומפולינסקי: אני מתחברת לנרטיב, אני רק אומרת שלא כל העוסקים מתחברים לנרטיב מבחינת נקודת הכניסה של ההתקשרות.

<אביטל סומפולינסקי: זאת אומרת, יש עוסקים קטנים שלא מחוברים לעולם הטכנולוגי ודרך ההתקשרות שלהם היא רק להגיע למקום העסק ולחתום אתם על חוזה.

<אביטל סומפולינסקי: אם אין עסק כזה, אין בעיה.

עבד אל חכים חאג' יחיא: את מתכוונת שבכל סעיף מהסעיפים האלה לרשום "אם יש לו"?

<חנה וינשטוק טירי: מי מנהל היום פנקסים?

<חנה וינשטוק טירי: זה כבר לא קיים.

<אביטל סומפולינסקי: 14ט מדבר על כל עסקה, גם עסקה שלא נעשית מרחוק.

עבד אל חכים חאג' יחיא: את מתכוונת לרשום בכל סעיף "אם יש לו"?

<אביטל סומפולינסקי: לא.

<אביטל סומפולינסקי: אני אומרת שאם אנחנו מאפשרים שיחת טלפון ואנחנו מאפשרים להגיע למקום העסק - - -

עבד אל חכים חאג' יחיא: הטלפון שלו מנותק במקרה באותה תקופה והוא לא עונה.

<אביטל סומפולינסקי: אז הוא לא עומד במה שהחוק קובע.

עבד אל חכים חאג' יחיא: הוא לא נמצא באותה שעה.

איתן כבל: העמדה ברורה.

איתן כבל: אני חושב שהיום בעסק הכי פרימיטיבי, עוסק הכי לא מפותח, הכי נקודתי יש מייל.

יואל חסון: זה לא חוק למכולת או לאינסטלטור.

איתן כבל: זה לא שנכנסת להחזיר פומפייה או פומפה.

יואל חסון: זה משהו אחר, להחזיר מוצר.

<חנה וינשטוק טירי: אגב, קבענו בהצעת החוק שהחובה לספק את אותם אמצעים לא תחול על ביטול לפי תקנות ביטול עסקה.

<חנה וינשטוק טירי: אתה הולך לחנות, קונה חולצה, אני לא דורשת מהחנות ליצור את כל האמצעים האלה.

<חנה וינשטוק טירי: מן הסתם, יש גם נטלים על הצרכן בתקנות ביטול עסקה – הוא צריך להראות שהוא לא עשה שימוש במוצר.

<חנה וינשטוק טירי: הוא חייב לחזור פיזית לחנות ולהחזיר.

איתן כבל: צודקת.

איתן כבל: זו התשובה הנכונה, תודה.

איתן כבל: אז עוברים להצבעה.

<אביטל סומפולינסקי: אנחנו מצביעים על סעיף קטן (א), כשקיבלתי הנחייה להתייחס גם לסוגיית המסרון וגם לסוגיית התיעוד בדברי ההסבר.

איתן כבל: בסדר גמור.

איתן כבל: מי בעד 14ט(א)?

איתן כבל: מי נגד?

איתן כבל: בעד – פה אחד

איתן כבל: הסעיף נתקבל.

איתן כבל: תודה, הסעיף אושר.

איתן כבל: "(ב) בהודעת הביטול יפרט הצרכן את שמו ומספר הזהות שלו ואם נמסרה הודעת הביטול בעל פה – פרט מזהה נוסף אם הוסכם עליו עם הצרכן בעת ההתקשרות; השר רשאי לקבוע הוראות נוספות או שונות בעניין הפרטים שעל צרכן למסור בעת ביטול עסקה.

איתן כבל: " הסבר.

<חנה וינשטוק טירי: זו העתקה של סעיף קיים היום.

<חנה וינשטוק טירי: היום זה נמצא בסעיף 13ד רבתי, העברנו אותו לפה כי זה דן באופן הביטול.

<לאה ורון: למה הכוונה "פרט מזהה נוסף"?

<חנה וינשטוק טירי: המטרה של הסעיף במקור היתה לקבוע שהביטול יהיה מאוד פשוט: אתה צריך להגיד מה השם שלך ומה תעודת הזהות - שזה בסיסי, שלא יתחילו לדרוש שתוכיח שזה אתה.

<חנה וינשטוק טירי: אבל יש הוראות, למשל ברישיונות התקשורת, שיש פרט מזהה נוסף, למשל ארבע ספרות אחרונות של כרטיס האשראי, כי הם רוצים לעשות זיהוי - - -

<הילה דוידוביץ- בלומנטל: זה נועד להגן על הצרכן.

<חנה וינשטוק טירי: אז במקרה שבו הם כתבו בחוזה המקורי שבעת ביטול עסקה צריך למסור גם פרט מזהה שהוא ככה וככה, אז כשהצרכן מבטל את העסקה הוא צריך לתת גם פרט מזהה.

<חנה וינשטוק טירי: אנחנו לא מתערבים בהסדרות ספציפיות.

<הילה דוידוביץ- בלומנטל: זה גם בא להגן על הצרכן.

איתן כבל: אוקיי.

איתן כבל: אם זה הוראות נוספות – אין לנו בעיה; אם זה הוראות שונות – זה צריך להיות באישור הוועדה.

<אביטל סומפולינסקי: זה פחות מקובל ששר מקבל סמכות לשנות את החקיקה הראשית.

<חנה וינשטוק טירי: אין לנו בעיה.

עבד אל חכים חאג' יחיא: לא הבנתי את העניין של השר.

<אביטל סומפולינסקי: לשר יש סמכות, נגיד עם התפתחות הטכנולוגיה - - -

עבד אל חכים חאג' יחיא: אני שואל, כי "רשאי לקבוע הוראות נוספות או שונות" – אז אולי צריך להגיע לפה לאשר.

איתן כבל: אמרתי: אם זה נוספות – הוא לא צריך לבוא לפה; אבל אם זה שונה – צריך.

איתן כבל: אבל לא על כל התפתחות - - -

עבד אל חכים חאג' יחיא: זה ייכנס לניסוח?

איתן כבל: כן.

איתן כבל: או שתורידו את "שונות" או, אם משאירים "שונות", נוסיף באישור ועדת הכלכלה.

<חנה וינשטוק טירי: שונות לא נקבע, כי זה אלמנטרי למסור שם ותעודת זהות.

<חנה וינשטוק טירי: אני לא רואה איך אנחנו מציעים לשר לשנות.

איתן כבל: אז בואו נוריד "שונות".

<חנה וינשטוק טירי: אפשר להוריד "שונות".

איתן כבל: מי בעד הסעיף, עם התיקון?

איתן כבל: מי נגד?

איתן כבל: בעד – פה אחד

איתן כבל: הסעיף נתקבל.

איתן כבל: תודה, סעיף (ב) אושר.

איתן כבל: "(ג) עוסק העומד להתקשר עם צרכן בעסקה, יגלה לו בכתב את דרכי הביטול כאמור בסעיף קטן (א) ולעניין זה יגלה את הפרטים הנדרשים להעברת הודעת ביטול וזאת לא יאוחר ממועד הספקת הטובין או השירותים; דרכי הביטול יופיעו בסמוך אחד לשני, בהבלטה מיוחדת ובאותיות ברורות וקריאות; לעניין סעיף קטן זה רשאי העוסק לגלות את דרכי הביטול בחוזה, טופס גילוי, מסמך עיקרי עסקה או כל מסמך אחר.

איתן כבל: "

<חנה וינשטוק טירי: המשמעות היא שעוסק שעומד להתקשר עם צרכן בעסקה צריך למסור לו טופס גילוי בכתב שבו הוא צריך לפרט את דרכי הביטול.

<חנה וינשטוק טירי: הגילוי צריך להיות בהבלטה, זה צריך להופיע בסמוך אחד לשני – לא טלפון פה, מייל שם וכו' – באותיות ברורות וקריאות.

<חנה וינשטוק טירי: דבר מהותי שחשבנו עליו אתמול, ולכן הוספנו את התוספת של "ולעניין זה יגלה את הפרטים הנדרשים להעברת הודעת ביטול", זה שבסעיף 13ג כתוב במפורש שהוא צריך לגלות את השם, את מספר הטלפון, את כתובת המייל, את מספר הפקסימיליה וכו'.

<חנה וינשטוק טירי: פה בסעיף כתוב: אתה חייב לאפשר לו לבטל בכל אחד מהאמצעים, אבל לא כתבנו אופרטיבית.

<חנה וינשטוק טירי: בתכל'ס אתה צריך למסור לו מה המשמעות של סעיף קטן (א), אתה צריך למסור לו את השם שלך, את מספר הטלפון שלך, את כתובת המייל, את כתובת האתר – אם יש אתר.

<חנה וינשטוק טירי: לכן אני לא יודעת בדיוק באיזו רזולוציה לפרט את זה.

<חנה וינשטוק טירי: כתבנו: "ולעניין זה יגלה את הפרטים הנדרשים להעברת הודעת ביטול", שזאת המשמעות, כי אם אתה מאפשר לו לבטל אתה צריך לאפשר לו לבטל בעל-פה או במייל אז אם אתה לא מוסר לו את כתובת המייל אתה לא מקיים את סעיף קטן (א).

<חנה וינשטוק טירי: אבל חשבנו שבכל זאת יש מקום לכתוב את הדברים בצורה ברורה ומפורשת, כדי שלא תהיה התחכמות.

<אביטל סומפולינסקי: מה הם הפרטים שצריך למסור בהודעת הביטול?

<חנה וינשטוק טירי: את מדברת על סעיף קטן (ב)?

<אביטל סומפולינסקי: כן.

<אביטל סומפולינסקי: אם הוא שולח הודעת מייל שהוא רוצה לבטל את העסקה ואומר: זה מספר העסקה שלי, לכאורה זה לא נחשב הודעת ביטול כי אין את השם שלו עם תעודת הזהות.

<אביטל סומפולינסקי: אז אם אנחנו רוצים שהוא ידע מה הוא צריך לעשות, יש לו את דרכי הביטול ומה הוא חייב לגלות.

<אביטל סומפולינסקי: זה רוחבי לכל חובת הגילוי.

<חנה וינשטוק טירי: זו הערה חשובה, גם אנחנו חשבנו עליה אתמול.

<חנה וינשטוק טירי: סעיף קטן (ב) מנוסח כחובה לצרכן - בהודעת הביטול הצרכן צריך לציין את השם ואת תעודת הזהות.

<חנה וינשטוק טירי: אז צריך להוסיף איזושהי חובה לעוסק שנותן את הטופס עם הגילוי, שיאמר לצרכן בצורה ברורה איך הוא צריך - - -

יואל חסון: שהוא חייב לעשות את זה, כי אחרת העוסק יכול לנצל את זה שהוא לא עשה את זה ולהתעלם מהודעת הביטול.

יואל חסון: אז אנחנו בעד ההערה שלך.

<אביטל סומפולינסקי: זה בעצם רוחבי, גם לעיצומים וגם בכל - - -

איתן כבל: אוקיי.

איתן כבל: אני מעלה את זה סעיף (ג) להצבעה, עם התוספות והשינויים של היועצת המשפטית.

איתן כבל: מי בעד?

איתן כבל: מי נגד?

איתן כבל: בעד – פה אחד

איתן כבל: הסעיף נתקבל.

איתן כבל: תודה, הסעיף אושר.

איתן כבל: "(ד) בנוסף לאמור בסעיף קטן (ג) - (1) יציין העוסק בכל חשבונית, קבלה או הודעת תשלום הנשלחת לצרכן, בהבלטה מיוחדת ובאותיות ברורות וקריאות, את דרכי הביטול כאמור בסעיף קטן (א); הוראת פסקה זו תחול גם על הודעה על מועד סיום עסקה שלא נדרש לגביה הסכמה מפורשת להמשך ההתקשרות; (2) יפרסם העוסק באתר האינטרנט שלו, אם קיים, את דרכי הביטול, כאמור בסעיף קטן (א); פרסום זה יופיע בדף הראשי, בסמוך לקישור הייעודי כאמור בפסקה (5) לסעיף קטן (א);" הסברים, בבקשה.

<חנה וינשטוק טירי: זה גילוי נוסף, מעבר לגילוי שבסעיף קטן (ג) שאומר שצריך למסור בעת ההתקשרות מסמך בכתב, הוא צריך לגלות לו בחשבונית גם את דרכי ביטול.

<חנה וינשטוק טירי: דרך אגב, זו הוראה שקיימת כבר היום ופה קבענו אותה מחדש.

<חנה וינשטוק טירי: קבענו שהוראת פסקה זו, בעניין של החובה לגלות בחשבונית, תחול גם על הודעה על מועד סיום העסקה שלא נדרש לגביו הסכמה מפורשת להסכם ההתקשרות.

<חנה וינשטוק טירי: יש סעיף בחוק הגנת הצרכן שמדבר על עסקה לתקופה קצובה, ובעיקרון הוא אומר שברגע שתמה התקופה הקצובה צריך לקבל הסכמה פוזיטיבית להמשך ההתקשרות.

<חנה וינשטוק טירי: אבל יש מקרים ויש חריגים שבהם העוסק יכול להמשיך את ההתקשרות בלי לבקש הסכמה פוזיטיבית, אבל הוא צריך לשלוח לצרכן מסמך שאומר לו שהוא המשיך את העסקה, והצרכן ראשי לבטל את העסקה מתי שהוא רוצה.

<חנה וינשטוק טירי: חשבנו שנכון שגם במסמך הזה הוא יגלה את דרכי ביטול.

עבד אל חכים חאג' יחיא: יש לנו בעיה עם חברות הסלולר, שכל הזמן מדברות על מבצע וכל המחירים הם לשנה, ופתאום השנה מסתיימת, לא שמים לב ופתאום מפציצים מחיר.

עבד אל חכים חאג' יחיא: עד שאתה מגלה, אחרי חודשיים-שלושה, אומרים לך: בסדר, נכניס אותך לעוד עסקה.

עבד אל חכים חאג' יחיא: איך נתגבר על זה פה?

<חנה וינשטוק טירי: זו לא המטריה של הצעת החוק.

<חנה וינשטוק טירי: זה נוגע להוראות של עסקה לתקופה קצובה.

עבד אל חכים חאג' יחיא: כי דברת על עסקה קצובה, שבסלולר זה לשנה.

<חנה וינשטוק טירי: זה לא פה, אבל זה נוגע באמת להוראות של עסקה לתקופה קצובה.

<חנה וינשטוק טירי: היום יש חריג בחוק שאומר שבמקרה שגילו לך מראש מה המחיר שיחול אחרי תום העסקה הקצובה - - -

עבד אל חכים חאג' יחיא: כולנו מגיעים לסוכנים של אותן חברות, מגיעים למשרדים שלהן, ומדברים על זה שיש מבצע לשנה.

עבד אל חכים חאג' יחיא: פתאום עוברים חודש, חודשיים או שלושה עד שמגלים, כי הכול בהוראות קבע ולא תמיד עוקבים אחריהן, ומגלים שבמקום 40 שקל זה כבר 120 שקל זה יותר, ואם יש מספר קווים אלה סכומים גבוהים.

איתן כבל: אתה צודק, אבל זו מטריה אחרת לגמרי.

איתן כבל: זה לא אותו סוג.

<חנה וינשטוק טירי: זו באמת מטריה אחרת, זו בעיה אחרת.

איתן כבל: היא עשתה הפניה, אבל זה לא בחוק.

<וואיל ג'יג'יני: הוט וסלולר הן עסקאות מתמשכות, אבל המחיר משתנה אחרי שנה.

<וואיל ג'יג'יני: היום יש חובה לחברות להודיע לפני שהמחיר משתנה.

<אביטל סומפולינסקי: בסעיף (ד)(2), יש שאלה האם יש לו אתר אינטרנט; והשאלה השניה היא האם אפשר לבצע את העסקה באמצעי הזה.

<אביטל סומפולינסקי: זאת אומרת, יש כאלה שיש כאלה שיש להם אתר אינטרנט אבל אי אפשר להתקשר, ואם אי אפשר להתקשר אז אין לו קישור ייעודי.

<אביטל סומפולינסקי: אז לכאורה, גם לגבי הסיפא צריך להוסיף את המילים "אם קיים".

<חנה וינשטוק טירי: זה רק גילוי נאות.

<חנה וינשטוק טירי: הסעיף הזה אומר: אם יש לך אתר אינטרנט – תפרסם.

<חנה וינשטוק טירי: יכול להיות שבאתר האינטרנט אני לא יכולה לבצע עסקה, אבל אם יש לך אתר אינטרנט - אתה יכול לגלות.

<חנה וינשטוק טירי: הסעיף הזה דן בגילוי.

<אביטל סומפולינסקי: נכון, אבל איפה מפרסמים את זה?

<אביטל סומפולינסקי: בסמוך לקישור הייעודי.

<אביטל סומפולינסקי: ואם אין לו קישור ייעודי, איפה הוא צריך לפרסם את זה?

<חנה וינשטוק טירי: הבנתי מה את אומרת.

<לאה ורון: אם קיים.

<לאה ורון: תוסיפו פשוט "אם קיים".

<לאה ורון: כמו שאמרתם באתר האינטרנט שלו – אם קיים, אותו דבר בסמוך לקישור הייעודי – אם קיים.

איתן כבל: מי בעד הסעיף, עם התוספות של אביטל?

איתן כבל: מי נגד?

איתן כבל: בעד – פה אחד

איתן כבל: הסעיף נתקבל.

איתן כבל: תודה, הסעיף אושר.

איתן כבל: "(ה) הוראות סעיף זה באות להוסיף על הוראות סעיף 13ג ולא לגרוע ממנו.

איתן כבל: "

<חנה וינשטוק טירי: אני חושבת שהסעיף הזה מיותר.

<אביטל סומפולינסקי: גם אני חושבת.

<חנה וינשטוק טירי: לאור זה שהעברנו את ההוראות - - -

איתן כבל: אז אפשר למחוק אותו, נכון?

איתן כבל: לא צריך להצביע עליו.

איתן כבל: "(ו) הוראות סעיף זה לא יחולו על ביטול עסקה מכוח סעיף 14ו.

איתן כבל: "

<חנה וינשטוק טירי: זה מה שאמרתי קודם - אלה תקנות ביטול עסקה, כולל באופן פרונטלי.

איתן כבל: מי בעד סעיף (ו)?

איתן כבל: מי נגד?

איתן כבל: בעד – פה אחד

איתן כבל: הסעיף נתקבל.

איתן כבל: תודה, הסעיף אושר.

איתן כבל: "תיקון סעיף 22(ג)(א).

איתן כבל: 4.

איתן כבל: אחרי סעיף 22(ג)(א)(31) לחוק העיקרי יבוא – (31א) לא אפשר לצרכן למסור הודעת ביטול כאמור בסעיפים 14ט; (31ב) לא גילה לצרכן את דרכי ביטול העסקה כאמור בסעיף 14ט.

איתן כבל: "

<חנה וינשטוק טירי: כדי שאפשר יהיה לאכוף את הנושא ולצרכן תהיה באמת אפשרות לבטל את העסקה בלי שהוא חייב לעבור נציג שירות, קבענו בצורה ברורה שתי הפרות נפרדות.

<חנה וינשטוק טירי: הפרה אחת אומרת: אתה חייב לאפשר לו בכל אחד מהאמצעים; לא אפשרת – הפרה.

<חנה וינשטוק טירי: אנחנו נבדוק האם מקצה כתובת מייל, האם יש קישור ייעודי וכו', ואם לא הוקצו כל האמצעים האלה – זו הפרה.

<חנה וינשטוק טירי: ההפרה השניה – שלא גילה.

יואל חסון: פה נכנס נושא העיצומים.

<חנה וינשטוק טירי: זה העיצומים.

<אביטל סומפולינסקי: במסגרת העיצומים הכספיים, ב-(31ב) צריך להוסיף גם שלא גילה את הפרטים המזהים שהוועדה הצביעה עליהם.

<חנה וינשטוק טירי: זה חלק מהפרטים - - -

<אביטל סומפולינסקי: לא.

<אביטל סומפולינסקי: פה כתוב: לא גילה לצרכן את דרכי הביטול.

<אביטל סומפולינסקי: זה פרטים מזהים על איך, אם זה לא דרך ביטול.

<אביטל סומפולינסקי: סעיפים אחרים בעיצומים הכספיים מדברים על פירוט עם הבלטה, זאת אומרת אם הוא גילה אבל לא עשה את זה בהבלטה.

<אביטל סומפולינסקי: אולי נבדוק את הנוסח עם משרד המשפטים.

איתן כבל: כן, תעשו בדיקת נוסח בעניין.

<חנה וינשטוק טירי: אם הוא צריך לגלות, הוא צריך לגלות בהבלטה.

<חנה וינשטוק טירי: אם הוא גילה בקטן הוא לא עומד בהוראות החוק.

<הילה דוידוביץ- בלומנטל: אבל לא עושים על זה הפרה נפרדת.

<חנה וינשטוק טירי: כן, זה חלק מההפרה של "לא גילה".

איתן כבל: העניין ברור.

איתן כבל: מה שאני מבקש, כדי שלא תיפול שגגה תבדקו את זה, אם זה נכנס לעניין הזה או לא.

יואל חסון: חנה, אם הוא צריך לעשות את זה לפי רוח החוק, הוראות החוק אומרות "הבלטה" ואם אין הבלטה זו הפרה.

<הילה דוידוביץ- בלומנטל: זה צריך להיות קוהרנטי.

<הילה דוידוביץ- בלומנטל: אז אם זה נכנס בדרך כלל בסעיף העיקרי, שמציין איך צריך לעשות את החובה - - -

איתן כבל: העניין ברור.

<הילה דוידוביץ- בלומנטל: בדרך כלל אין הפרה עצמאית רק על הפרה - - -

<חנה וינשטוק טירי: כתוב לגלות, ואם לא גילית – זאת הפרה.

איתן כבל: העניין ברור.

איתן כבל: אנא בדקו את זה בכל מקרה.

<אביטל סומפולינסקי: וגם צריך להתאים לפרטים אחרים שיש היום עיצומים כספיים לסעיפים שנמחקו.

<אביטל סומפולינסקי: גם שם נצטרך לעשות התאמה.

איתן כבל: בסדר גמור.

איתן כבל: אני מעלה להצבעה עם התוספות והתיקונים.

איתן כבל: מי בעד?

איתן כבל: מי נגד?

איתן כבל: בעד – פה אחד

איתן כבל: הסעיף נתקבל.

איתן כבל: תודה, סעיף 4 אושר.

<חנה וינשטוק טירי: צריך להציע תיקון בסעיף העיצומים הכספיים בפסקה (16).

<חנה וינשטוק טירי: הצענו נוסח - - -

איתן כבל: מה שהיא אמרה.

<חנה וינשטוק טירי: - - -פסקה (17), וגם לסעיף הפיצויים לדוגמה.

איתן כבל: מבחינתי, אלה התוספות והשינויים.

איתן כבל: הצבענו על זה.

<אביטל סומפולינסקי: גם בסעיף (31א) יש סעיף של פיצויים לדוגמה, וגם שם צריך לעשות התאמות לסעיפים שנמחקו.

איתן כבל: מי בעד סעיף (31א)?

איתן כבל: מי נגד?

איתן כבל: בעד – פה אחד

איתן כבל: הסעיף נתקבל.

איתן כבל: תודה, הסעיף אושר.

<אביטל סומפולינסקי: סעיף תחילה לא הוצע כאן.

<אביטל סומפולינסקי: נתייחס גם לדבר הזה בדברי ההסבר.

איתן כבל: כן.

<אביטל סומפולינסקי: אוקיי, על תחילה ותחולה נדבר.

עבד אל חכים חאג' יחיא: נדבר על זה בקריאה השניה והשלישית נדבר על זה, לא עכשיו.

איתן כבל: כדי לסבר לצעירים את האוזן: סיימנו.

איתן כבל: היתה עבודת הכנה מאוד גדולה, כי בדרך כלל הצעה כזאת יכולה להימשך כמה וכמה דיונים ומאבקים.

איתן כבל: מכיוון שהיו הסכמות מלכתחילה זה עשה את החיים יותר קלים.

איתן כבל: מפה ההצעה עולה למליאה בעוד כמה ימים, אחרי שעושים תיקוני נוסח, ומליאת הכנסת מצביעה.

איתן כבל: אחרי שהיא מאשרת את הצעת החוק, הצעת החוק חוזרת לכאן להכנה לקריאה שניה ושלישית.

איתן כבל: כל אותם תיקונים וכל אותן אמירות שאמרתי שנבדוק ונברר מובאות אז, ואחר כך זה עובר מסנן נוסף ואנחנו מעלים חזרה להצבעה בקריאה שניה ושלישית במליאה והחוק נכנס לתוקף על פי לוח הזמנים שנקבע בהצעת החוק.

איתן כבל: בבקשה, יואל.

יואל חסון: רציתי להגיד תודה, גם לאור העוזר שלי, לצוות שלי ולכל נציגות הממשלה והרשות להגנת הצרכן, ולך אדוני, שהבאת את זה לישיבה, ולכל מי שעסק בזה.

יואל חסון: היה באמת כיף לקדם את החוק הזה ולעבוד עליו מאחורי הקלעים.

יואל חסון: הדיון פה מוכיח שהצלחנו להתקדם בלוח זמנים טוב מאוד, ואני חושב זה יבוא מהר למליאה.

יואל חסון: זו בשורה ושינוי משמעותי של עולם הצרכנות במדינת ישראל.

איתן כבל: לגמרי.

איתן כבל: תיקון חשוב.

<לאה ורון: הנציגה של משרד האוצר, שירה דימני הרפרנטית, הודיעה לוועדה כי ההצעה אינה כרוכה בעלות מתקציב המדינה.

איתן כבל: תודה רבה לכם, הישיבה נעולה.